《观赤石龙潭》
宋代·丘葵

豢扰久不氏，神物失所从。
碪岩石壁下，岂足为龙宫。
亦有万仞海，茫茫与天通。
谁言汝为智，出人人鬼中。
穷冬天地闭，风云末风逢。
泠泠一掬溜，於焉托孤踪。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。